เมื่อรถสปอร์ตผสานกับ Luxury SUV จนเกิดเป็น Ultra-Luxury SUV ที่สุดแห่งยานยนต์เหนือระดับ
เนื่องจากโลกเราในยุคนี้มีการเปลี่ยนแปลงอย่างรวดเร็ว มีธุรกิจยุคใหม่เกิดขึ้นอยู่ตลอดเวลา ธุรกิจยุคเก่าที่ปรับตัวไม่ทันก็ต้องปิดตัวไปมากมาย เช่นเดียวกับธุรกิจรถยนต์ที่จะมีการปรับตัวกันอยู่ตลอดเวลาเช่นกัน ในครั้งนี้ผมอยากจะแนะนำตลาดรถยนต์กลุ่มใหม่ที่ชาวไทยกำลังจะได้สัมผัสกัน นั่นก็คือ Ultra-Luxury SUV หลายท่านอาจคุ้นกับคำว่ารถแบบ SUV (Sport Utility Vehicles) หรือรถยนต์อเนกประสงค์ที่สามารถใช้ได้ทั้งบนถนนปกติและใช้ขับลุยในแบบออฟโรดได้ด้วย จากเดิมนั้นรถยนต์จะแยกตามชนิดการใช้งานอย่างชัดเจน จนกระทั่งเริ่มมีบริษัทรถยนต์นำคุณสมบัติสองอย่างนี้มารวมกัน จึงเกิดเป็นรถยนต์เซกเมนต์ใหม่นี้ขึ้นมาที่เรียกว่า SUV นั่นเอง(ซ้าย) Land Rover (ขวา) Jeep สำหรับรถยนต์แบรนด์แรกๆ ที่มีชื่อเสียงและเป็นเจ้าตลาดดั้งเดิมของรถยนต์ในกลุ่ม SUV คือ Land Rover จากประเทศอังกฤษและ Jeep จากสหรัฐอเมริกา โดยทั้งสองบริษัทล้วนมีความเชี่ยวชาญในเรื่องการผลิตรถยนต์ขับเคลื่อน 4 ล้อแบบออฟโรดสำหรับการทหารมาก่อน จึงได้เปรียบในช่วงการทำตลาดแรกๆ ต่อมาเมื่อมีความต้องการของรถยนต์แบบนี้เพิ่มมากขึ้น บริษัทรถยนต์ยักษ์ใหญ่เกือบทุกแห่งก็เริ่มพัฒนารถยนต์แบบ SUV ของตนเองอย่างจริงจัง ไม่เว้นแม้กระทั่งค่ายรถสปอร์ตหรูอย่าง Porsche ที่มีความมั่นคงในการผลิตแต่รถสปอร์ตเพียงอย่างเดียวมายาวนานกว่า 54 ปี ได้ตัดสินใจวางตลาดรถยนต์แบบ Luxury SUV เป็นครั้งแรกในปี 2002 ซึ่งการตัดสินใจของ Porsche ในครั้งนี้ถือเป็นจุดเปลี่ยนครั้งสำคัญของวงการรถยนต์ที่ทำให้รถยนต์แบบ SUV นี้ถูกพัฒนาขึ้นมาทีละระดับจาก SUV สู่ Luxury SUV และสู่จุดสูงสุดที่เราจะมากล่าวถึงกันในครั้งนี้ก็คือ Ultra-Luxury SUV นั่นเองจากความสำเร็จแบบถล่มทลายของรถแบบ Luxury SUV ของ Porsche จากรุ่น Cayenne ที่สามารถสร้างผลกำไรให้บริษัทอย่างเป็นกอบเป็นกำแบบที่ไม่เคยเกิดขึ้นมาก่อนตลอดระยะเวลาที่ผลิตแต่รถสปอร์ตเพียงอย่างเดียวมา 54 ปี (รู้อย่างนี้ทำไปตั้งนานแล้ว) นับถึงปัจจุบัน Porsche ออกรุ่น Cayenne มาแล้ว 3 เจเนอเรชัน สร้างยอดขายไปแล้วเกือบ 8 แสนคัน เรียกได้ว่าสร้างความอิจฉาตาร้อนให้กับแบรนด์รถยนต์อื่นๆ เป็นอย่างมากPorsche Cayenne ด้วยอนาคตที่มีความสดใสของตลาด SUV นี้เอง ทำให้ทุกบริษัทรถยนต์เร่งพัฒนารถยนต์ SUV ในแบบของตนออกมามากมายตั้งแต่รุ่นเล็กจนถึงรุ่นใหญ่กันเลยทีเดียว ยกตัวอย่างเช่น BMW ในตระกูล X ทั้งหมด เริ่มตั้งแต่ X1 X2 X3 X4 X5 X6 และ X7 ถ้าเป็น Mercedes-Benz ก็จะเป็นตระกูล GLA GLC SUV GLE SUV และ GLE Coupe เป็นต้น รถเหล่านี้สามารถรองรับความต้องการของลูกค้าในจำนวนมากได้สำเร็จ เรียกได้ว่าทำกันให้ครบได้ทุกขนาด จนกระทั่งมาถึงตลาดสุดท้ายที่มีกำลังซื้อสูงสุด หรือระดับ Ultra-Luxury นั่นเองจุดกำเนิดของ Ultra-Luxury SUV น่าจะเกิดจากโจทย์ความต้องการของลูกค้าระดับสูงสุดที่อยากได้รถยนต์เหนือระดับที่สามารถขับไปได้ทุกที่ ซึ่งโดยส่วนใหญ่รถแบบที่มีอยู่นั้นก็จะเป็นรถสปอร์ตสุดหรูหรือซูเปอร์คาร์สุดแรงที่มักนั่งได้เพียง 2 คนและเข้าออกลำบาก หรือไม่ก็เป็นลิมูซีนคันยาวที่จะไปไหนแต่ละครั้งก็รู้สึกว่าไม่คล่องตัว ด้วยขนาดที่ใหญ่โตหรือยาวเกินไปของตัวรถ Rolls-Royce Cullinan ใช้ขุมพลังเบนซิน 6.75 ลิตร V12 Twin Turbocharged ให้พลังถึง 563 แรงม้า กับแรงบิดมหาศาลถึง 850 นิวตันเมตร ความเร็วสูงสุด 250 กิโลเมตรต่อชั่วโมง นับเป็นรถแบบขับเคลื่อน 4 ล้อรุ่นแรกของบริษัทในที่สุดสิ่งที่มหาเศรษฐีทุกท่านรอคอยก็เกิดขึ้นแล้ว เมื่อบริษัทรถยนต์แบรนด์หรูระดับ Ultra-Luxury เช่น Bentley Rolls-Royce หรือแม้กระทั่งแบรนด์ซูเปอร์คาร์อย่าง Lamborghini ต่างพร้อมใจกันเปิดตลาดรถยนต์อเนกประสงค์ SUV ระดับ Ultra-Luxury เพื่อตอบสนองความต้องการของลูกค้าระดับสูงสุดทั่วโลกLamborghini Urus ใช้ขุมพลังเบนซิน 4.0 ลิตร V8 FSI Twin Turbocharged ให้พลังถึง 641 แรงม้า กับแรงบิดมหาศาลถึง 850 นิวตันเมตร อัตราเร่ง 0-100 กิโลเมตรต่อชั่วโมงภายใน 3.6 วินาที ความเร็วสูงสุด 305 กิโลเมตรต่อชั่วโมงปัจจุบันรถยนต์แบบ Ultra-Luxury SUV นี้ถูกเปิดตลาดในเมืองไทยมาสักระยะหนึ่งแล้ว ได้แก่ Bentley Bentayga ที่ถูกตั้งราคาเริ่มต้นไว้ที่ 21.5 ล้านบาท คาดว่าจากนี้จะมีการเปิดตัวรถยนต์อีก 2 รุ่นสำคัญ ได้แก่ Rolls-Royce Cullinan และ Lamborghini Urus จากค่ายกระทิงดุ ซึ่งคาดว่าระดับราคาขายนั้นคงจะทะลุไปไกลมากกว่า Bentley Bentayga อย่างแน่นอน สำหรับชาวไทยเตรียมพบกับตัวจริงและราคาจริงของรถระดับ Ultra-Luxury SUV ทั้ง 3 คันนี้ได้ที่งาน Thailand International Motor Expo 2018 ตั้งแต่วันที่ 29 พฤศจิกายน ถึง 10 ธันวาคม 2561 ใครอยากจอง เชิญตามสบายเลยครับ Bentley Bentayga ใช้ขุมพลังดีเซล 4.0 ลิตร V8 Triple-charged ให้พลังถึง 435 แรงม้า กับแรงบิดมหาศาลถึง 900 นิวตันเมตร อัตราเร่ง 0-100 กิโลเมตรต่อชั่วโมงภายใน 4.8 วินาที ความเร็วสูงสุด 270 กิโลเมตรต่อชั่วโมงภาพ: พิสูจน์อักษร:
รถแบบ SUV (Sport Utility Vehicles) หรือรถยนต์อเนกประสงค์ที่สามารถใช้ได้ทั้งบนถนนปกติและใช้ขับลุยในแบบออฟโรดได้ด้วย จากเดิมนั้นรถยนต์จะแยกตามชนิดการใช้งานอย่างชัดเจน จนกระทั่งเริ่มมีบริษัทรถยนต์นำคุณสมบัติสองอย่างนี้มารวมกัน จึงเกิดเป็นรถยนต์เซกเมนต์ใหม่นี้ขึ้นมาที่เรียกว่า SUV นั่นเองจากความสำเร็จแบบถล่มทลายของรถแบบ Luxury SUV ของ Porsche จากรุ่น Cayenne ที่สามารถสร้างผลกำไรให้บริษัทอย่างเป็นกอบเป็นกำแบบที่ไม่เคยเกิดขึ้นมาก่อนตลอดระยะเวลาที่ผลิตแต่รถสปอร์ตเพียงอย่างเดียวมา 54 ปี (รู้อย่างนี้ทำไปตั้งนานแล้ว) นับถึงปัจจุบัน Porsche ออกรุ่น Cayenne มาแล้ว 3 เจเนอเรชัน สร้างยอดขายไปแล้วเกือบ 8 แสนคันจนกระทั่งมาถึงตลาดสุดท้ายที่มีกำลังซื้อสูงสุดอย่างระดับ Ultra-Luxury SUV น่าจะเกิดจากโจทย์ความต้องการของลูกค้าระดับสูงสุดที่อยากได้รถยนต์เหนือระดับที่สามารถขับไปได้ทุกที่และนั่งได้มากกว่า 2 คน เมื่อบริษัทรถยนต์แบรนด์หรูระดับ Ultra-Luxury เช่น Bentley Rolls-Royce หรือแม้กระทั่งแบรนด์ซูเปอร์คาร์อย่าง Lamborghini ต่างพร้อมใจกันเปิดตลาดรถยนต์อเนกประสงค์ SUV ระดับ Ultra-Luxury เพื่อตอบสนองความต้องการของลูกค้าระดับสูงสุดทั่วโลก